তুমি বুঝতে পারছো না তার কারণ তুমি একটা অশিক্ষিত বেকুব! বাবা আবারো ধমক দিলেন। মাটিল্ডার সংগে তিনি কখনো নরম স্বরে কথা বলেননি আর তাই মাটিল্ডাও অভ্যস্ত হয়ে গিয়েছিলো এরকম কথা শুনতে শুনতে। তবে ও এটাও জানতো যে ওর বাবা অহংকার করতে খুব পছন্দ করতেন। আর তাই নিজেও বেহায়ার মতো বাবাকে তেল দিতেই থাকতো।  বাবা, তোমার মাথায় নিশ্চই অনেক বুদ্ধি, তাই না! এইরকম বিনা পয়সার একটা জিনিসকে কেমন তোমার কাজে লাগিয়ে ফেলেছো।  ইশশ্, আমিও যদি করতে পারতাম এমন কিছু।